तीन जिलों में आतंक मचा रखा था गुज्जू
लातेहार,पलामू और गुमला जिले का आतंक था सब जोनल कमांडर गजेंद्र साव उर्फ गुज्जू साव। उसके खिलाफ इन तीनों जिलों में कुल 32 नक्सली हिंसा के मामले दर्ज हैं। गुज्जू का आतंक तब सामने आया था, जब खुलासा हुआ था कि वर्ष 2013 में लातेहार के कटिया जंगल में 13 पुलिस जवानों की हत्या का मुख्य सूत्रधार है। वह पांच लाख रुपए का इनामी उग्रवादी था। सब जोनल कमांडर गुज्जू साव (अमवाटिकर, लातेहार) और दो लाख रुपए का इनामी एरिया कमांडर कुलदीप मेहता (पल्हैया, लातेहार) को सरेंडर कराने के पीछे पलामू के डीआईजी साकेत कुमार सिंह की भूमिका सराहनीय है।
डीजीपी डीके पांडेय ने कहा कि आॅपरेशन नई दिशा के तहत यह बहुत अच्छा काम हुआ है। झारखंड देश का पहना ऐसा राज्य है, जहां सीपीआई, माओवाद के समर्पण करने पर एक करोड़ रुपए तक का इनाम घोषित किया गया है। इनाम की राशि सरकार द्वारा उपलब्ध करा दी गई है। डीजीपी ने कहा कि सरेंडर करने वाले सब जोनल कमांडर गुज्जू साव और एरिया कमांडर कुलदीप मेहता को सरेंडर पाॅलिसी के तहत जो भी सुविधाएं दी जाती है, वह सारी दी जाएगी।
संगठनमें होता है शोषण : गुज्जू
गुज्जूसाव ने कहा कि यह काम सही नहीं है। संगठन में मन नहीं लगा। संगठन में कुछ सही लोग भी हैं और कुछ गलत भी। संगठन में शोषण किया जाता है। वहां रहना समझदारी नहीं थी। संगठन में शामिल और भी कई लोग सरेंडर करना चाहते हैं। पांचवीं पास गुज्जू ने कहा कि वह सरकार की सरेंडर पालिसी से प्रभावित होकर सरेंडर किया। वहीं, कुलदीप मेहता ने कहा कि वह तो पार्टी का समर्थन करेगा और ही विरोध। लेकिन पार्टी से जुड़े अन्य लोगों को भी समर्पण करने के लिए प्रेरित जरूर करेगा।
hin_Deva hin_Deva hin_Deva hin_Deva hin_Deva